smcproject/ml-wiki-sentences huggingface dataset:
ലുലൂ ഗ്രൂപ്പിന്റെ ഇന്ത്യയിലെ ആദ്യ മാൾ സംരംഭമാണ് കൊച്ചി മാൾ.
7.32 ലക്ഷം ചതുരശ്രയടി വിസ്തീർണ്ണത്തിൽ 1600 കോടിയാണ് മാളിന്റെ മുതൽമുടക്ക് [2] .
ലണ്ടനിലെ ഡബ്ല്യു.എസ്. ആറ്റ്കിൻസിന്റെ ആർട്ടിടെക്കിൽ ഷപൂർജി പല്ലോൺജി ആൻഡ് കമ്പനിയാണ് നിർമ്മാണം നടത്തിയത്[2] Archived 2023-10-13 at the Wayback Machine .
ഫുഡ് കോർട്ടുകൾ, റെസ്റ്റോറൻ്റുകൾ, ഫാമിലി എൻ്റർടൈൻമെൻ്റ് സോണുകൾ, മൾട്ടിപ്ലക്‌സ്, ഐസ് സ്കേറ്റിംഗ് റിങ്ക്, ഗെയിമിംഗ് അരീന, ബ്യൂട്ടി പാർലറുകൾ, ടോയ് ട്രെയിൻ ജോയ് റൈഡ്, ബൗളിംഗ് ആലി എന്നിവയുൾപ്പെടെ 280 ഓളം ഔട്ട്‌ലെറ്റുകൾ ഇതിൽ അടങ്ങിയിരിക്കുന്നു.
മാർച്ചിൽ അന്നത്തെ കേരള മുഖ്യമന്ത്രിയായിരുന്ന ശ്രീ ഉമ്മൻ ചാണ്ടിയാണ് ഈ മാൾ തുറന്നത്.
പ്രതിദിനം ശരാശരി 80,000-ത്തിലധികം ആളുകൾ എത്തിച്ചേരുന്ന ഇവിടം, കേരളത്തിൽ ഏറ്റവുമധികം ആളുകൾ സന്ദർശിക്കുന്ന സ്ഥലങ്ങളിൽ ഒന്നാണ്.[9]
2023-ഓടെ, തുറന്ന് പത്ത് വർഷമായപ്പോഴേക്കും, ലുലു മാൾ കൊച്ചി സന്ദർശിച്ചത് 250 ദശലക്ഷം ആളുകൾ, കൂടാതെ 3 ദശലക്ഷം വാഹനങ്ങളുടെ പ്രവേശനത്തിന് സാക്ഷ്യം വഹിക്കുകയും ചെയ്തു.[10]
അബുദാബി ആസ്ഥാനമായുള്ള ലുലു ഗ്രൂപ്പ് ഇൻ്റർനാഷണലിൻ്റെ ഉടമസ്ഥതയിലുള്ളതും കൈകാര്യം ചെയ്യുന്നതുമാണ് ഈ പ്രോപ്പർട്ടി.
ലുലു മാളിലെ ഷോപ്പുകളും റെസ്റ്റോറൻ്റുകളും ലുലു ഗ്രൂപ്പിൻ്റെ സ്വന്തം റീട്ടെയിൽ ഓപ്പറേഷൻസ് കമ്പനിയായ ടേബിൾസ് വഴിയാണ് ഫ്രാഞ്ചൈസി ചെയ്തിരിക്കുന്നത്.
ലുലു ഗ്രൂപ്പിൻ്റെ ഇന്ത്യയിലെ ഹെഡ് ഓഫീസ് കെട്ടിടം മാളിനോടും ഹോട്ടൽ കാമ്പസിനോടും ചേർന്നാണ് സ്ഥിതി ചെയ്യുന്നത് സവിശേഷതകളും സൗകര്യങ്ങളും ഇടപ്പള്ളി മെട്രോ സ്റ്റേഷനിൽ നിന്നും ലുലു മാളിലേക്ക് നേരിട്ടുള്ള സ്കൈവാക്ക് ഇടനാഴി
ലുലുവിന്റെ തന്നെ ലുലു ഹൈപ്പർമാർക്കറ്റ് രണ്ട് നിലകളിലായി (ഒന്നാം നിലയിൽ ലുലു ഫാഷൻ സ്റ്റോർ, രണ്ടാം നിലയിൽ ലുലു കണക്റ്റ്) മാളിൽ പ്രവർത്തിക്കുന്നു.
മൊത്തം 2250 പേർക്ക് ഉപയുക്തമാം വിധം പി.വി.ആർ. സിനിമാസിന്റെ ഒൻപത് സ്ക്രീനുകൾ ഉണ്ട് .
5,000 ചതുരശ്രയടിയിൽ ഐസ് സ്‌കേറ്റിങ് സംവിധാനവും ഒരുക്കിയിരിക്കുന്നു.
ഒമ്പത് റെസ്റ്റോറന്റുകളും 27 മൾട്ടി-ക്യുസിൻ കൗണ്ടറുകളും മാളിലുണ്ട്.
ഇതും കാണുക കൊച്ചിയിലെ വ്യാപാരകേന്ദ്രങ്ങൾ അവലംബം പുറത്തേക്കുള്ള കണ്ണികൾ Lulu Mall എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലൂഡി ലൂയിസ് ഇംഗ്ലീഷ് വിലാസം https://ml.wikipedia.org/wiki/Ludy_luiz
പതിനൊന്നാം കേരള നിയമസഭയിലേക്ക് ഗവർണർ നാമനിർദ്ദേശം ചെയ്ത ആംഗ്ലോ ഇന്ത്യൻ പ്രതിനിധിയും, പതിമൂന്നാം കേരള നിയമസഭയിലെ ആംഗ്ലോ ഇന്ത്യൻ പ്രതിനിധിയാണ് ലൂഡി ലൂയിസ് (ജനനം : ജൂൺ 7 1955 ).
എറണാകുളത്ത് വടുതല ചെറുപുനത്തിൽ കുടുംബാംഗമാണ് .
ഐഎൻടിയുസി എറണാകുളം ജില്ലാ സെക്രട്ടറിയാണ്.
രണ്ടാം തവണയാണ് നിയമസഭയിലെ ആംഗ്ലോ ഇന്ത്യൻ പ്രതിനിധിയായി നാമനിർദ്ദേശം ചെയ്യപ്പെടുന്നത്.
2001ലാണ് നേരത്തെ നിയമസഭാംഗമായത്.
കോൺഗ്രസ് എറണാകുളം നോർത്ത്ബ്ലോക്ക് പ്രസിഡന്റും ഐഎൻടിയുസി സംസ്ഥാനകമ്മിറ്റി അംഗവുമാണ്.
ഇലക്ട്രിസിറ്റി എംപ്ലോയീസ് കോൺഫെഡറേഷൻ(ഐഎൻടിയുസി) ജില്ലാ പ്രസിഡന്റും കേരള ഗവൺമെന്റ് പ്രസ്സ് വർക്കേഴ്സ് കോൺഗ്രസ് സംസ്ഥാന വൈസ്പ്രസിഡന്റുമാണ്.
എറണാകുളം ബ്രോഡ്വേ ക്ലോത്ത് ബസാറിലെ വസ്ത്രവ്യാപാരിയാണ്.
ഭാര്യ: ലവി, മകൾ : ലിനു.
ലോക്‌സഭാ തെരഞ്ഞെടുപ്പ്, 2014 (കേരളം) ഇംഗ്ലീഷ് വിലാസം https://ml.wikipedia.org/wiki/Indian_general_election,_2014_(Kerala)
പതിനാറാം ലോക്‌സഭാ തിരഞ്ഞെടുപ്പിൽ കേരളത്തിലെ ഇരുപത് മണ്ഡലങ്ങളിലേക്കുള്ള തെരഞ്ഞെടുപ്പ്,  ഏപ്രിൽ 10 നാണ് നടന്നത്.
269 സ്ഥാനാർത്ഥികൾ മത്സര രംഗത്തുണ്ടായിരുന്നു.
2.43 കോടി വോട്ടർമാരാണുണ്ടായിരുന്നത്.
20 മണ്ഡലങ്ങളിലായി 269 സ്ഥാനാർത്ഥികളാണ് മത്സരിച്ചത്.
ഇതിൽ 27 പേർ സ്ത്രീകളായിരുന്നു.
ലോകസഭാ മണ്ഡലത്തിൽ തിരിച്ചുള്ള പോളിങ്ങ്
കേരളത്തിലെ   ഇരുപത് മണ്ഡലങ്ങളിലേക്കുള്ള തെരഞ്ഞെടുപ്പ്, ഏപ്രിൽ 10 നാണ് നടന്ന്ത് 77.35% പോളിങ്ങ് രേഖപ്പെടുത്തി.
ലോകസഭാ മണ്ഡലത്തിൽ തിരിച്ചുള്ള പട്ടിക താഴെ.[13]
Constituency പുരുഷന്മാർ പുരുഷ വോട്ടർമാർ പുരുഷ വോട്ട് ശതമാനം വനിതകൾ വനിത വേട്ടർ വനിത വോട്ട് ശതമാനം വോട്ടെടുപ്പ് കേന്ദ്രങ്ങൾ ആകെ വോട്ടർമാർ പോളിങ്ങ് ശതമാനം 1 കാസർഗോഡ് 595,047 459,537 77.23% 648,683 514,678 79.34% 1,243,730 974,215 78.33% 2 കണ്ണൂർ 548,454 439,557 80.14% 621,812 507,560 81.63% 1,170,266 947,117 80.93% 3 വടകര 561,168 437,556 77.97% 621,336 521,786 83.98% 1,182,504 959,342 81.13% 4 വയനാട് 614,822 454,300 73.89% 634,598 460,706 72.60% 1,249,420 915,006 73.23% 5 കോഴിക്കോട് 571,709 457,548 80.03% 610,775 485,461 79.48% 1,182,484 943,009 79.75% 6 മലപ്പുറം 598,207 415,980 69.54% 600,237 437,487 72.89% 1,198,444 853,467 71.21% 7 പൊന്നാനി 574,106 405,116 70.56% 606,683 466,476 76.89% 1,180,789 871,592 73.81% 8 പാലക്കാട് 587,379 444,510 75.68% 621,379 465,812 74.96% 1,208,758 910,322 75.31% 9 ആലത്തൂർ 591,950 452,858 76.50% 624,401 474,370 75.97% 1,216,351 927,228 76.23% 10 തൃശ്ശൂർ 606,518 434,202 71.59% 668,770 486,303 72.72% 1,275,288 920,505 72.18% 11 ചാലക്കുടി 565,081 436,712 77.28% 585,410 447,321 76.41% 1,150,491 884,033 76.84% 12 എറണാകുളം 565,809 428,565 75.74% 590,658 422,269 71.49% 1,156,467 850,834 73.57% 13 ഇടുക്കി 578,849 425,049 73.43% 579,886 394,717 68.07% 1,158,735 819,766 70.75% 14 കോട്ടയം 573,571 426,879 74.42% 587,892 404,757 68.85% 1,161,463 831,636 71.60% 15 ആലപ്പുഴ 611,877 477,885 78.10% 659,447 519,579 78.79% 1,271,324 997,464 78.46% 16 മാവേലിക്കര 592,702 416,969 70.35% 659,966 472,091 71.53% 1,252,668 889,060 70.97% 17 പത്തനംതിട്ട 631,495 425,771 67.42% 692,411 443,681 64.08% 1,323,906 869,452 65.67% 18 കൊല്ലം 575,296 408,322 70.98% 644,119 470,734 73.08% 1,219,415 879,056 72.09% 19 ആറ്റിങ്ങൽ 575,780 396,246 68.82% 675,618 463,104 68.55% 1,251,398 859,350 68.67% 20 തിരുവനന്തപുരം 614,438 434,623 70.74% 658,310 438,816 66.66% 1,272,748 873,439 68.63% ആകെ 11,734,258 8,678,185 73.96% 12,592,391 9,297,708 73.84% 24,326,649 17,975,893 73.89%
രാഷ്ട്രീയ സഖ്യങ്ങൾ ലോകസഭ തെരഞ്ഞെടുപ്പ് 2024 ലെ വിവിധ ഘട്ടങ്ങൾ യു.ഡി.എഫ് No. Party Election Symbol Seats 1.
ഇന്ത്യൻ നാഷണൽ കോൺഗ്രസ് 15 2.
സോഷ്യലിസ്റ്റ് ജനത (ഡെമോക്രാറ്റിക്) 1 5.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 12 2.
ജനതാദൾ (സെക്കുലർ) 1 4.
സ്വതന്ത്രൻ 3 എൻ.ഡി.എ NDA seat sharing in Kerala No. Party Election Symbol Seats 1.
ഭാരതീയ ജനതാ പാർട്ടി style="text-align:center;" style="text-align:center;"|18 2.
കേരള കോൺഗ്രസ് (നാഷണലിസ്റ്റ്) 1 3.
റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്) 1 ഫലങ്ങൾ ചുരുക്കത്തിൽ തിരഞ്ഞെടുപ്പ് ഫലം ചുരുക്കത്തിൽ യു.ഡി.എഫ് എൽ.ഡി.എഫ് എൻ.ഡി.എ മറ്റുള്ളവർ 12 8 0 0 UDF LDF 8 2 1 1 5 1 2 INC IUML KC(M) RSP CPI(M) CPI IND നിയോജക മണ്ഡലം അടിസ്ഥാനമാക്കിയ ഫലങ്ങൾ നമ്പർ മണ്ഡലം വിജയി പാർട്ടി രണ്ടാം സ്ഥാനം പാർട്ടി ഭൂരിപക്ഷം 1 കാസർകോട് പി. കരുണാകരൻ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ടി. സിദ്ദിഖ് ഇന്ത്യൻ നാഷണൽ കോൺഗ്രസ് 6921 2 കണ്ണൂർ പി.കെ. ശ്രീമതി കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കെ. സുധാകരൻ ഇന്ത്യൻ നാഷണൽ കോൺഗ്രസ് 6566 3 വടകര മുല്ലപ്പള്ളി രാമചന്ദ്രൻ ഇന്ത്യൻ നാഷണൽ കോൺഗ്രസ് എ.എൻ. ഷംസീർ കമ്മ്യൂണിസ്റ്റ് പാർട്ടി ഓഫ് ഇന്ത്യ 3306 4 വയനാട് എം.ഐ. ഷാനവാസ് ഇന്ത്യൻ നാഷണൽ കോൺഗ്രസ് സത്യൻ മൊകേരി കമ്മ്യൂണിസ്റ്റ് പാർട്ടി ഓഫ് ഇന്ത്യ 20870 5 കോഴിക്കോട് എം.കെ. രാഘവൻ ഇന്ത്യൻ നാഷണൽ കോൺഗ്രസ് എ. വിജയരാഘവൻ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 16883 6 മലപ്പുറം ഇ.
അഹമ്മദ് മുസ്ലീം ലീഗ് പി.കെ. സൈനബ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 1,94739 7 പൊന്നാനി ഇ.
ടി. മുഹമ്മദ് ബഷീർ മുസ്ലീം ലീഗ് വി. അബ്ദുറഹ്മാൻ സ്വതന്ത്രൻ 25410 8 പാലക്കാട് എം.ബി. രാജേഷ് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) എം.പി. വീരേന്ദ്രകുമാർ സോഷ്യലിസ്റ്റ് ജനത (ഡെമോക്രാറ്റിക്) 1,05323 9 ആലത്തൂർ പി.കെ. ബിജു കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) കെ.എ. ഷീബ ഇന്ത്യൻ നാഷണൽ കോൺഗ്രസ് 37312 10 തൃശ്ശൂർ സി.എൻ. ജയദേവൻ കമ്മ്യൂണിസ്റ്റ് പാർട്ടി ഓഫ് ഇന്ത്യ കെ.പി. ധനപാലൻ ഇന്ത്യൻ നാഷണൽ കോൺഗ്രസ് 38227 11 ചാലക്കുടി ഇന്നസെന്റ് സ്വതന്ത്രൻ പി.സി. ചാക്കോ ഇന്ത്യൻ നാഷണൽ കോൺഗ്രസ് 13884 12 എറണാകുളം കെ.വി. തോമസ് ഇന്ത്യൻ നാഷണൽ കോൺഗ്രസ് ക്രിസ്റ്റി ഫെർണാണ്ടസ് സ്വതന്ത്രൻ 87,047 13 ഇടുക്കി ജോയ്‌സ് ജോർജ് സ്വതന്ത്രൻ ഡീൻ കുര്യാക്കോസ് ഇന്ത്യൻ നാഷണൽ കോൺഗ്രസ് 50542 14 കോട്ടയം ജോസ് കെ. മാണി കേരള കോൺഗ്രസ് (മാണി) മാത്യു.
ടി. തോമസ് ജനതാദൾ (സെക്കുലർ) 120599 15 ആലപ്പുഴ കെ.സി. വേണുഗോപാൽ ഇന്ത്യൻ നാഷണൽ കോൺഗ്രസ് സി.ബി. ചന്ദ്രബാബു കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 19407 16 മാവേലിക്കര കൊടിക്കുന്നിൽ സുരേഷ് ഇന്ത്യൻ നാഷണൽ കോൺഗ്രസ് ചെങ്ങറ സുരേന്ദ്രൻ കമ്മ്യൂണിസ്റ്റ് പാർട്ടി ഓഫ് ഇന്ത്യ 32737 17 പത്തനംതിട്ട ആന്റോ ആന്റണി ഇന്ത്യൻ നാഷണൽ കോൺഗ്രസ് ഫീലിപ്പോസ് തോമസ് സ്വതന്ത്രൻ 56191 18 കൊല്ലം എൻ.കെ. പ്രേമചന്ദ്രൻ റെവല്യൂഷനറി സോഷ്യലിസ്റ്റ് പാർട്ടി എം.എ. ബേബി കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 37649 19 ആറ്റിങ്ങൽ എ. സമ്പത്ത് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) ബിന്ദു കൃഷ്ണ ഇന്ത്യൻ നാഷണൽ കോൺഗ്രസ് 69378 20 തിരുവനന്തപുരം ശശി തരൂർ ഇന്ത്യൻ നാഷണൽ കോൺഗ്രസ് ഒ. രാജഗോപാൽ ഭാരതീയ ജനതാ പാർട്ടി 15470 അവലംബം ↑ ↑ {{ cite web }} : Check date values in: | accessdate= ( help )
ലോൺസം ജോർജ് ഇംഗ്ലീഷ് വിലാസം https://ml.wikipedia.org/wiki/Lonesome_George
ചിലോനോയിഡിസ് നിഗ്ര അബിങ്ഡോണി എന്നറിയപ്പെടുന്ന ഗാലപ്പഗോസ് ആമ വർഗത്തിൽപ്പെട്ട പിന്റ ഐലൻഡ് എന്ന ഉപവർഗത്തിലെ അംഗമാണ് ലോൺസം ജോർജ്.
ലോകത്തിലെ അത്യപൂർവ ആമ വർഗം ആയ ചെലൊനൊയിഡിസ് നിഗ്രാ അബിങ്ഡോണിയിലെ (Chelonoidis nigra abingdoni) അവശേഷിക്കുന്ന  അവസാനത്തെ  അംഗമായിരുന്നു ലോൺസം ജോർജ്.
ഈ വർഗത്തിൽപ്പെട്ട ആമകൾക്ക് 200 വർഷമാണ് ആയുസ്സ്.
ഇക്വഡോറിലെ പിന്റ ദ്വീപായിരുന്നു ഇവയുടെ ആവാസ കേന്ദ്രം.
2012 ജൂണോടെ വംശനാശം വന്നതായി കണക്കാക്കപ്പെടുന്നു.
ഗാലപ്പഗോസ് നാഷണൽ പാർക്കിൽ
നാമാവശേഷമായെന്ന് പരിസ്ഥിതി ശാസ്ത്രജ്ഞർ വിധിയെഴുതിയിരിക്കെയാണ് 1972-ൽ ഹംഗേറിയൻ ശാസ്ത്രജ്ഞൻ ലാറ്റിനമേരിക്കയിലെ ഗാലപ്പഗോസ് ദ്വീപിൽ ലോൺസം ജോർജിനെ കണ്ടെത്തിയത്.
ലാറ്റിനമേരിക്കൻ രാജ്യമായ ഇക്വഡോറിലെ ഗാലപ്പഗോസ് നാഷണൽ പാർക്കിലായിരുന്നു അന്നുമുതൽ ഇതിന്റെ സ്ഥാനം.
ലോൺസം ജോർജിൽ നിന്ന് പുതുതലമുറയെ സൃഷ്ടിക്കാനുള്ള ശ്രമം വിജയിച്ചില്ല.
അതോടെ, പിന്റ ഐലൻഡ് വർഗത്തിൽപ്പെട്ട അവസാന ആമയായി ലോൺസം ജോർജ്.
ഗാലപ്പഗോസ് ദ്വീപിന്റെ ചിഹ്നമായി മാറിയ ഇതിനെ കാണാൻ വർഷം 1,80,000 സന്ദർശകരാണ് ഗാലപ്പഗോസ് നാഷണൽ പാർക്കിലെത്തിയിരുന്നത്.
ഗാലപ്പഗോസ് ദ്വീപുകളിലെ വ്യത്യസ്ത വർഗത്തിലുള്ള ആമകളെ ഉപയോഗിച്ച് നടത്തിയ താരതമ്യപഠനങ്ങളാണ് ചാൾസ് ഡാർവിന്റെ പരിണാമസിദ്ധാന്തത്തിന് അടിത്തറയായത്.
അവലംബം ↑ ↑ പുറത്തേക്കുള്ള കണ്ണികൾ Chelonoidis nigra abingdoni എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Naked Scientists audio discussion of Lonesome George Article on Lonesome George The giant tortoise of Galapagos Island.
Lonesome George, by Vicki Seal {{ cite press release }} : Unknown parameter | deadurl= ignored ( | url-status= suggested) ( help ) Archived 2010-02-08 at the Wayback Machine
വടക്കേ ഇന്ത്യയിലെ പ്രളയം, 2013 ഇംഗ്ലീഷ് വിലാസം https://ml.wikipedia.org/wiki/2013_North_India_floods
2013 ജൂണിൽ വടക്കേ ഇന്ത്യയിലുണ്ടായ കനത്ത പേമാരിയും മണ്ണിടിച്ചിലും വലിയ ദുരന്തങ്ങൾക്കിടയാക്കി.
1962 ന് ശേഷം രാജ്യത്തുണ്ടായ ഏറ്റവും വലിയ പ്രളയമാണിതെന്ന് കരുതപ്പെടുന്നു.
ഉത്തർഖണ്ഡിലും ഹിമാചൽ പ്രദേശിലുമായിരുന്നു നഷ്ടമേറെയും.
ഹരിയാന, ഡൽഹി, ഉത്തർപ്രദേശ് തുടങ്ങിയ സ്ഥലങ്ങളൊക്കെ വെള്ളപ്പൊക്കത്താൽ ബാധിക്കപ്പെട്ടു.
പ്രളയക്കെടുതിയിൽ മരിച്ചവരുടെ എണ്ണം പതിനായിരം കവിഞ്ഞതായി ഔദ്യോഗികമായി സ്ഥിരീകരിച്ചിട്ടുണ്ട്.
ഏഴായിരത്തോളം പേരെ കാണാതായി.
ആയിരക്കണക്കിന് വീടുകൾ തകരുകയും വാർത്താവിനിമ ബന്ധങ്ങൾ തകരാറിലാവുകയും ചെയ്തു.
ഹിമലായൻ മലനിരകളിൽ വിവിധയിടങ്ങളിലായി  കേദാർനാഥ്, ബദരീനാഥ്, ഗംഗോത്രി, യമുനോത്രി എന്നിവടങ്ങളിലേക്ക് പുറപ്പെട്ട 70,000 ത്തോളം തീർഥാടകർ കുടുങ്ങി.
പ്രധാന റോഡുകൾ വെള്ളപ്പൊക്കത്തിൽ ഒലിച്ചു പോയി.
ബദരീനാഥ്, കേദാർനാഥ്, ഗംഗോത്രി, യമുനോത്രി എന്നിവടങ്ങളിലേക്കുള്ള ചാർധാം യാത്രയിലുണ്ടായിരുന്ന നിരവധി തീർഥാടകർ കൊല്ലപ്പെട്ടു.
നാന്നൂറോളം റോഡുകളും 21 പാലങ്ങളുമാണ് അതിശക്തമായ വെള്ളപ്പാച്ചിലിൽ തകർന്നത്.
കേദാർനാഥ് ക്ഷേത്രത്തിലെ നാശനഷ്ടങ്ങൾ Situated in the Himalayan ranges , the Kedarnath Temple was damaged by the floods.
കേദാർനാഥ് ക്ഷേത്രം ആറടി ഉയരത്തിൽ ചെളിയിൽ മുങ്ങിയനിലയിലാണ്.
ബദരീനാഥിൽ വാർത്താവിനിമയ ബന്ധങ്ങൾ താറുമാറായി.
ദുരന്തത്തെ 'ഹിമാലയൻ സുനാമി'യെന്നാണ് ഉത്തരാഖണ്ഡ് മുഖ്യമന്ത്രി വിജയ് ബഹുഗുണ വിശേഷിപ്പിച്ചത്.
ദുരിതാശ്വാസ പ്രവർത്തനങ്ങൾ
സ്വാതന്ത്ര്യാനന്തര ഭാരതത്തിലെ ഏറ്റവും വലിയ രക്ഷാ പ്രവർത്തനങ്ങളിലൊന്നാണ് ഉത്തരാഖണ്ഡിൽ നടന്നത്.
ലോകത്തെ ഏറ്റവും വലിയ ഹെലികോപ്റ്ററായ എം.ഐ.-26 ഉൾപ്പെടെ വ്യോമസേനയുടെ മുപ്പതും കരസേനയുടെ പന്ത്രണ്ടും ഹെലികോപ്റ്ററുകൾ ഉപയോഗിച്ച് രക്ഷാപ്രവർത്തനം നടത്തി.
ദേശീയ ദുരന്തപ്രതികരണസേനയുടെ 13 സംഘങ്ങളും ഐ.ടി.ബി.പി. യുടെ മൂവായിരം സൈനികരും രക്ഷാപ്രവർത്തനത്തിനായി രംഗത്തിറങ്ങി.
422 പേർ വീതമുള്ളതാണ് ദുരന്തനിവാരണസേനയുടെ 13 ടീമുകൾ.
8500 പട്ടാളക്കാർ രക്ഷാപ്രവർത്തനത്തിലുണ്ട്.
സേനാ ഹെലികോപ്റ്ററുകൾ ഒറ്റ ദിവസം കൊണ്ട് 16,000 പേരെ സുരക്ഷിത താവളത്തിലെത്തിച്ചു.
കര, വ്യോമസേനകളും എൻ.ഡി.ആർ.എഫ്., ഐ.ടി.ബി.പി., എസ്.എസ്.ബി., ഉത്തരാഖണ്ഡ് പോലീസ് എന്നിവയും സംയുക്തമായാണ് രക്ഷാപ്രവർത്തനം നടത്തുന്നത് .
അവലംബം 2013 North India floods എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ {{ cite web }} : Italic or bold markup not allowed in: | publisher= ( help ) ↑ {{ cite news }} : Check date values in: | accessdate= and | date= ( help ) ↑ ↑ ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help )
വടക്കൻ കണ്ണൻ നായർ ഇംഗ്ലീഷ് വിലാസം https://ml.wikipedia.org/wiki/Vadakkan_Kannan_Nair
കേരളത്തിൽ നിന്നുള്ള ഒരു ഓട്ടൻ തുള്ളൽ കലാകാരനാണ് വടക്കൻ കണ്ണൻ നായർ .
വടക്കൻ കേരളത്തിൽ തുള്ളൽ കലാരൂപത്തെ ജനകീയമാക്കുന്നതിൽ പ്രധാന പങ്ക് വഹിച്ചിട്ടുള്ള വ്യക്തിയാണ് അദ്ദേഹം.
കേരളകലാമണ്ഡലത്തിലെ ആദ്യകാല തുള്ളൽ അദ്ധ്യാപകനായിരുന്ന അദ്ദേഹത്തിന്റെ പേരിൽ തുള്ളൽ കലാകാരന്മാർക്ക് വടക്കൻ കണ്ണൻ നായർ ആശാൻ സ്മൃതി പുരസ്‌കാരം എന്ന പേരിൽ ഒരു പുരസ്കാരം നൽകിവരുന്നുണ്ട്.
കാസർഗോഡ് ജില്ലയിൽ കുട്ടമത്ത് (ഇന്നത്തെ ചെറുവത്തൂർ ) കണ്ണോത്ത് കണ്ണന്റെയും പയമ്പള്ളി വടക്കൻവീട്ടിൽ പാട്ടിയമ്മയുടെയും മകനായി 1897 ൽ ജനനം.
പ്രാഥമിക വിദ്യാഭ്യാസത്തിനുശേഷം ഓട്ടൻതുള്ളൽ വിദഗ്‌ധൻ തേമനം വീട്ടിൽ ശങ്കരമാരാർ ആശാന്റെ കീഴിൽ ഓട്ടൻതുള്ളൽ പഠിച്ചു.
ആറ് വർഷത്തോളം കേരളകലാമണ്ഡലത്തിൽ തുള്ളൽ അദ്ധ്യാപകനായി സേവനമനുഷ്ടിച്ചു.
പുരസ്കാരങ്ങളും അംഗീകാരങ്ങളും ബറോഡ മഹാരാജാവിൽനിന്ന് കീർത്തിമുദ്ര കേരള കലാമണ്ഡലം അദ്ദേഹത്തിന്റെ പേരിൽ പുരസ്കാരം ഏർപ്പെടുത്തിയിട്ടുണ്ട് അവലംബം
വടയാർ ഇംഗ്ലീഷ് വിലാസം https://ml.wikipedia.org/wiki/Vadayar
കോട്ടയം ജില്ലയിൽ തലയോലപ്പറമ്പ് ഗ്രാമപഞ്ചായത്തിൽ ഉൾപ്പെടുന്ന ഒരു സ്ഥലമാണ് വടയാർ .
ഇളങ്കാവ് അമ്പലം
വടയാർ ഉള്ള ഒരു ഹൈന്ദവ ക്ഷേത്രമാണ് ഇളങ്കാവ്.
വടയാർ ഇളങ്കാവ് അമ്പലത്തിലെ ഒരു ഉത്സവ ചടങ്ങ് ആണ് ആറ്റുവേല.
ആറ്റുവേല എന്നറിയപ്പെടുന്ന ക്ഷേത്ര മാതൃക, രണ്ടു കൂറ്റൻ വള്ളങ്ങൾ കൂട്ടികെട്ടിയുണ്ടാകുന്ന ചങ്ങാടം നിർമ്മിച്ച് അലങ്കരിച്ച് കൊടുങ്ങല്ലൂർ ദേവിയുടെ തിടമ്പ് വെച്ച് രാത്രിയിൽ മൂവാറ്റുപുഴ ആറിലൂടെ ആറ്റുവേലകടവിൽ നിന്നും ഇളം കാവ് ക്ഷേത്രം വരെ തുഴഞ്ഞ് കൊണ്ടുവരുന്ന വലിയൊരു  ഘോഷയാത്രയാണ് അത്.
വടക്കുംകൂർ രാജവംശത്തിന്റെ പരദേവതയായ ഇളങ്കാവിലമ്മയെ കാണാൻ മീനമാസത്തിലെ അശ്വതി നാളിൽ സഹോദരിയായ കൊടുങ്ങല്ലൂരമ്മ ജലമാർഗം എത്തുന്നുവെന്നാണ് ആറ്റുവേലയുമായി ബന്ധപ്പെട്ട ഐതിഹ്യം.
ഇളംകാവമ്പലത്തിന്റെ വടക്കു ഭാഗത്തു കൂടെ കിഴക്ക് പടിഞ്ഞാറായി  മൂവാറ്റുപുഴ ആർ ഒഴുകുന്നു.
മുടി തുള്ളൽ, സർപ്പം പാട്ട്, സർപ്പം തുള്ളൽ, വടി എന്ന പേരുള്ള ഒരു പലഹാരം ചുട്ടുണ്ടാക്കുന്ന പൂജകൾ, ഗരുഡൻ തൂക്കം, വെളിച്ചപ്പാട് തുടങ്ങിയവയൊക്കെ ഇവിടെയുള്ള ആചാരങ്ങളാണ്.
വടയാർ ഉണ്ണിമിശിഹാ പള്ളി
വടയാർ ഉള്ള വളരെ പഴക്കമുള്ള കത്തോലിക്കാ ദേവാലയമാണ് ഉണ്ണിമിശിഹാ പള്ളി.
ടിപ്പു സുൽത്താൻ കേരളം ആക്രമിക്കുന്ന സമയം കേരളത്തിലെ ആരധനാലയങ്ങൾ ക്കൊള്ളയടിക്കപ്പെട്ടനെെെ തുടർന്ന് കൊടുങ്ങല്ലൂരിൽ നിന്നും സഭയുടെ ആസ്ഥാനം വടയാർ ഉണ്ണിമിശിഹാ പള്ളിയിലേക്ക് മാറ്റുകയുണ്ടായി.
ഏകദേശം 3 വർഷത്തോളം ആസ്ഥാനം ഈ പള്ളി ആയിരുന്നു.
അതിൻ്റെ സ്മരണയ്ക്കായിട്ടാണ് ഇന്നും വടയാർ പള്ളിയുടെ മുൻവശത്തായി ഇരട് ബന്ധ ഉള്ള കുരിശ് സ്ഥിതി ചെയ്യുന്നത്.
വട്ടപ്പാട്ട് ഇംഗ്ലീഷ് വിലാസം https://ml.wikipedia.org/wiki/Vattappattu ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒപ്പനയ്ക്കു സമാനമായ ഒരു മാപ്പിള കലാരൂപമാണ് വട്ടപ്പാട്ട് .
ഒപ്പനയിൽ പെണ്ണുങ്ങളെന്നതു പോലെ ഇത് ആണുങ്ങളാണ് അവതരിപ്പിക്കുന്നത്.
കല്ല്യാണവുമായി ബന്ധപ്പെട്ട് ആളുകൾ കൂടിയിരുന്ന് സന്തോഷം പ്രകടിപ്പിക്കാനായി ചൊല്ലിയിരുന്ന പാട്ടാണ് വട്ടപ്പാട്ട്.
സംസ്ഥാന സ്കൂൾ യുവജനോത്സവത്തിലും മറ്റു യുവജനോത്സവങ്ങളിലും ഇതൊരു മത്സര ഇനമാണ്.
മണവാട്ടിയുടെ വീട്ടിലേക്ക് കല്യാണച്ചെക്കനെ ആനയിക്കുന്നതുമുതൽ പെൺവീട്ടുകാരുമായുള്ള വാശിയേറിയ സംവാദത്തിലൂടെ ഒത്തുതീർപ്പിൽ അവസാനിക്കുന്നതാണ് വട്ടപ്പാട്ടിന്റെ ഘടന.
പരമ്പരാഗതരീതിയിൽ വട്ടപ്പാട്ട് കളിക്കാൻ ഒരു മണിക്കൂറെങ്കിലും വേണമത്രേ
താഴത്തെ വീട്ടിൽ കുഞ്ഞഹമ്മദ്, കുണ്ടുംകാരൻ മൊയ്തൂട്ടി, തട്ടാൻ മുഹമ്മദ് എന്നിവർ പ്രശസ്ത വട്ടപ്പാട്ട് കലാകാരന്മാരാണ്.
അവലംബം 1 2 ↑ കാസർകോട്‌വാർത്ത.
കോം വട്ടപ്പാട്ട് മത്സരവിജയികൾ ↑ ഗൾഫ് മലയാളി.
കോം Archived 2016-03-05 at the Wayback Machine വട്ടപ്പാട്ട് മൽസരത്തിൽ അലിഫ് സ്‌കൂളിന് ഒന്നാം സ്ഥാനം ↑ ദേശാഭിമാനി.
കോം ഓടക്കുഴലിൽ അപശ്രുതി വീഡിയോ http://www.youtube.com/watch?v=fAlhEF-p9FQ
പി.സി. സോളങ്കി
രാജസ്ഥാനിലെ ജോധ്പൂരിൽ നിന്നുള്ള അഭിഭാഷകനാണ് പി.സി. സോളങ്കി എന്നറിയപ്പെടുന്ന പൂനം ചന്ദ് സോളങ്കി .
1996ൽ രാജസ്ഥാൻ ബാർ കൌൺസിലിൽ എൻറോൾ ചെയ്ത അദ്ദേഹം സുപ്രീം കോടതി വരെയുള്ള വിവിധ കോടതികളിൽ കേസുകൾ വാദിച്ചിരുന്നു .
ആശാറാം ബാപ്പുവിനെതിരായ കേസിൽ പീഢിതയായ പെൺകുട്ടിക്കായി വാദിച്ചതിലൂടെയാണ് സോളങ്കി പ്രസിദ്ധി നേടിയത്.
പെൺകുട്ടിയുടെ മാതാപിതാക്കളുടെ അഭ്യർത്ഥന സ്വീകരിച്ച് കേസ് വാദിച്ചുതുടങ്ങിയ അദ്ദേഹം നീണ്ട അഞ്ചുവർഷങ്ങൾ അതിനായി ചെലവിട്ടു.
2018-ൽ ആശാറാമിനെ ജീവപര്യന്തം തടവിന് ശിക്ഷിച്ചു.
ഈ സംഭവത്തെ ആസ്പദമാക്കി സോളങ്കി കൂടി പങ്കാളിയായി രചിച്ച സിർഫ് ഏക് ബന്ദാ കാഫീ ഹെ എന്ന ചലചിത്രം ഏറെ ശ്രദ്ധിക്കപ്പെട്ടിരുന്നു.
കാരവൻ എന്ന പേരിൽ ഒരു ഗ്രന്ഥവും അദ്ദേഹത്തിന്റേതായി ഉണ്ട് .
ബൈറ്റ്കോഡ് ഇംഗ്ലീഷ് വിലാസം https://ml.wikipedia.org/wiki/Bytecode പ്രോഗ്രാം എക്സിക്യൂഷൻ പൊതുവായ ആശയങ്ങൾ കോഡ് ട്രാൻസിലേഷൻ കംപൈലർ കംപൈൽ ടൈം ഒപ്റ്റിമൈസിംഗ് കംപൈലർ ഇന്റർമീഡിയറ്റ് റെപ്രസന്റേഷൻ (IR) എക്സിക്യൂഷൻ റൺടൈം സിസ്റ്റം റൺടൈം എക്സിക്യൂട്ടബിൾ ഇന്റർപ്രെട്ടർ വെർച്ച്വൽ മെഷീൻ ടൈപ്പ്സ് ഓഫ് കോഡ് സോഴ്സ് കോഡ് ഒബ്ജക്റ്റ് കോഡ് ബൈറ്റ്കോഡ് യന്ത്രഭാഷ മൈക്രോകോഡ് കംപലേഷൻ സ്ട്രാറ്റെജീസ് ജസ്റ്റ്-ഇൻ-ടൈം (JIT) ട്രേസിംഗ് ജസ്റ്റ്-ഇൻ-ടൈം എഹെഡ് ഓഫ് ടൈം(AOT) ട്രാൻസ്കംപൈലേഷൻ റീകംപൈലേഷൻ ശ്രദ്ധേയമായ റൺടൈമുകൾ ആൻഡ്രോയിഡ് റൺടൈം (ART) കോമൺ ലാങ്വേജ് റൺടൈം (CLR) and മോണോ crt0 ജാവ വെർച്വൽ മെഷീൻ (JVM) ഒബ്ജക്ടീവ്-സി ആൻഡ് സിഫ്റ്റ് വി8 ആന്റ് നോഡ്.
ബൈറ്റ്കോഡ് ( പോർട്ടബിൾ കോഡ് അല്ലെങ്കിൽ പി-കോഡ് എന്നും അറിയപ്പെടുന്നു) ഒരു സോഫ്‌റ്റ്‌വെയർ ഇൻ്റർപ്രെട്ടറിൻ്റെ കാര്യക്ഷമമായ നിർവ്വഹണത്തിനായി രൂപകൽപ്പന ചെയ്‌തിരിക്കുന്ന ഇൻസ്ട്രക്ഷൻ സെറ്റിൻ്റെ ഒരു രൂപമാണ്.
സോഴ്‌സ് കോഡിൻ്റെ കോംപാക്റ്റ്, പ്ലാറ്റ്‌ഫോം-ഇൻഡിപെൻഡന്റ് റെപ്രസന്റേഷനാണ്(വിവിധ ഓപ്പറേറ്റിംഗ് സിസ്റ്റങ്ങളിലോ ഹാർഡ്‌വെയർ പ്ലാറ്റ്‌ഫോമുകളിലോ പ്രവർത്തിക്കാൻ കഴിയുന്ന സോഫ്‌റ്റ്‌വെയറാണ് പ്ലാറ്റ്‌ഫോം-ഇൻഡിപെൻഡൻ്റ്. ഈ സോഫ്‌റ്റ്‌വെയർ ഒരു നിർദ്ദിഷ്‌ട ഓപ്പറേറ്റിംഗ് സിസ്റ്റവുമായോ ( വിൻഡോസ് , മാക്ഒഎസ് , അല്ലെങ്കിൽ ലിനക്സ് പോലുള്ളവ) അല്ലെങ്കിൽ ഒരു പ്രത്യേക തരം ഹാർഡ്‌വെയറുമായോ ബന്ധിപ്പിച്ചിട്ടില്ല എന്നാണ് ഇതിനർത്ഥം.
) ബൈറ്റ്കോഡ്.
ഇത് കംപൈലറുകൾ ജനറേറ്റ് ചെയ്യുകയും വെർച്വൽ മെഷീനുകൾ മനസ്സിലാക്കുകയും ചെയ്യുന്നു.
ബൈറ്റ്കോഡ് ഉപയോഗിക്കുന്നതിലൂടെ, ഓരോ പ്ലാറ്റ്‌ഫോമിനും വീണ്ടും കംപൈൽ ചെയ്യാതെ തന്നെ വിവിധ സിസ്റ്റങ്ങളിൽ സോഫ്‌റ്റ്‌വെയർ എക്‌സിക്യൂട്ട് ചെയ്യാൻ കഴിയും.
ഇത് പോർട്ടബിലിറ്റി, സുരക്ഷ, കാര്യക്ഷമത എന്നിവ വർദ്ധിപ്പിക്കുന്നു .
കമ്പ്യൂട്ടർ നിർദ്ദേശങ്ങൾ എഴുതുന്നതിനുള്ള ഒരു ലളിതമായ മാർഗമാണ് ബൈറ്റ്കോഡ്, അവിടെ ഓരോ പ്രവർത്തനവും ഒരു ചെറിയ സംഖ്യയായി (ഒരു ബൈറ്റ് ) കോഡ് ചെയ്യുന്നു, ചിലപ്പോൾ അധിക വിശദാംശങ്ങളുമുണ്ട്.
കോഡ് മാറ്റിയെഴുതാതെ തന്നെ ഏത് കമ്പ്യൂട്ടറിലും പ്രവർത്തിക്കാൻ ജാവ അല്ലെങ്കിൽ പൈത്തൺ പോലുള്ള പ്രോഗ്രാമുകളിൽ ഇത് ഉപയോഗിക്കുന്നു.
കമ്പ്യൂട്ടറുകൾക്ക് മനസ്സിലാക്കാൻ കഴിയുന്ന ഒരു സാർവത്രിക ഭാഷയാണിത്.
ബൈറ്റ്കോഡ് പോലുള്ള ഇൻ്റർമീഡിയറ്റ് റെപ്രസെന്റേഷനുകൾ കോഡ് ഇന്റർപ്രെട്ട് ചെയ്യാനും എക്സിക്യൂട്ട് ചെയ്യാനും എളുപ്പമാക്കുന്നതിന് വേണ്ടി പ്രോഗ്രാമിംഗിൽ ഉപയോഗിക്കുന്നു.
നിർദ്ദിഷ്ട ഹാർഡ്‌വെയർ അല്ലെങ്കിൽ ഓപ്പറേറ്റിംഗ് സിസ്റ്റങ്ങളെ ആശ്രയിക്കുന്നത് കുറയ്ക്കാൻ ബൈറ്റ്കോഡ് സഹായിക്കുന്നു, തന്മൂലം ഒരേ പ്രോഗ്രാമിനെ വ്യത്യസ്ത ഉപകരണങ്ങളിലും പ്ലാറ്റ്‌ഫോമുകളിലും പ്രവർത്തിക്കാൻ പ്രാപ്തമാക്കുന്നു.
ബൈറ്റ്കോഡ് ഒരു വെർച്വൽ മെഷീൻ (ഒരു ഇൻ്റർപ്രെറ്റർ പോലെ) നേരിട്ട് എക്സിക്യൂട്ട് ചെയ്യാം അല്ലെങ്കിൽ വേഗത്തിലുള്ള പ്രകടനത്തിനായി മെഷീൻ കോഡിലേക്ക് കംപൈൽ ചെയ്യാം.
ഈ ഫ്ലെക്സിബിലിറ്റി അതിനെ കാര്യക്ഷമവും വ്യത്യസ്‌ത സംവിധാനങ്ങളിലുടനീളം അനുയോജ്യവുമാക്കുന്നു.
സോഫ്‌റ്റ്‌വെയർ കൈകാര്യം ചെയ്യുന്ന ബൈറ്റ്‌കോഡ് നിർദ്ദേശങ്ങൾ വളരെ സങ്കീർണ്ണമാണെങ്കിലും പലപ്പോഴും ഹാർഡ്‌വെയർ നിർദ്ദേശങ്ങളോട് സാമ്യമുള്ളതാണ്.
മിക്കവരും വെർച്വൽ സ്റ്റാക്ക് മെഷീനുകൾ ഉപയോഗിക്കുന്നു, എന്നിരുന്നാലും ചിലത് പെർഫോമൻസ് മികച്ചതാക്കുന്നതിനായി വെർച്വൽ രജിസ്റ്റർ മെഷീനുകളെ അടിസ്ഥാനമാക്കി പ്രവർത്തിക്കുന്നു .
ഒരു പ്രോഗ്രാമിൻ്റെ വ്യത്യസ്‌ത ഭാഗങ്ങൾ വെവ്വേറെ ഫയലുകളിൽ സംഭരിക്കാനും എക്‌സിക്യൂഷൻ സമയത്ത് ആവശ്യമുള്ളപ്പോൾ മാത്രം ലോഡ് ചെയ്യാനും കഴിയും.
ഇത് മെമ്മറി സംരക്ഷിക്കുകയും മുഴുവൻ പ്രോഗ്രാമിനെയും ബാധിക്കാതെ ആ ഭാഗങ്ങളിൽ മാത്രം അപ്ഡേറ്റ് അനുവദിക്കുകയും ചെയ്യുന്നു.
നിർദ്ദേശങ്ങൾ ഓരോന്നായി വായിച്ച് നടപ്പിലാക്കുന്നതിലൂടെ ഒരു ബൈറ്റ്കോഡ് പ്രോഗ്രാം പ്രവർത്തിപ്പിക്കാൻ കഴിയും, ഇത് ഒരു ബൈറ്റ്കോഡ് ഇൻ്റർപ്രെട്ടർ വഴിയാണ് ചെയ്യുന്നത്.
ഈ രീതി പ്രോഗ്രാമിനെ വളരെ പോർട്ടബിൾ(ബൈറ്റ്കോഡിൽ, പോർട്ടബിൾ എന്നാൽ ഒരേ ബൈറ്റ്കോഡിന് വ്യത്യസ്ത കമ്പ്യൂട്ടർ സിസ്റ്റങ്ങളിൽ മാറ്റം വരുത്താതെ പ്രവർത്തിക്കാൻ കഴിയും എന്നാണ്. കാരണം, ബൈറ്റ്കോഡ് ഒരു പ്ലാറ്റ്ഫോം-ഇൻഡിപെൻഡന്റ് കോഡാണ്, അത് എക്സിക്യൂട്ട് ചെയ്യുന്നതിന് ഒരു ഇൻ്റർപ്രെറ്ററിനെ ( ജാവ വെർച്വൽ മെഷീൻ പോലെ) ആശ്രയിക്കുന്നു, ഇത് ശരിയായ ഇൻ്റർപ്രെട്ടറുള്ള ഏത് സിസ്റ്റത്തിലും പ്രവർത്തിക്കാൻ അനുവദിക്കുന്നു.
) ആക്കുന്നു, കാരണം ഒരേ ബൈറ്റ്കോഡിന് മാറ്റങ്ങളില്ലാതെ വ്യത്യസ്ത സിസ്റ്റങ്ങളിൽ പ്രവർത്തിക്കാൻ കഴിയും.
ചില സിസ്റ്റങ്ങൾ, ഡൈനാമിക് ട്രാൻസ്ലേറ്ററുകൾ അല്ലെങ്കിൽ ജസ്റ്റ്-ഇൻ-ടൈം (ജെഐടി) കമ്പൈലറുകൾ എന്നറിയപ്പെടുന്നു, പ്രോഗ്രാം പ്രവർത്തിക്കുമ്പോൾ ബൈറ്റ്കോഡ് മെഷീൻ കോഡാക്കി മാറ്റുന്നു.
വരി വരിയായി ഇന്റർപ്രെട്ട് ചെയ്യുന്നതിന് പകരം, ഹാർഡ്‌വെയറിൽ നേരിട്ട് പ്രവർത്തിപ്പിക്കുന്നതിനാൽ ഇത് പ്രോഗ്രാമിനെ വേഗത്തിൽ പ്രവർത്തിക്കാൻ അനുവദിക്കുന്നു.
ഇതിനർത്ഥം വെർച്വൽ മെഷീൻ നിർദ്ദിഷ്ട ഹാർഡ്‌വെയറിന് അനുയോജ്യമാക്കാം, പക്ഷേ പ്രോഗ്രാം (ബൈറ്റ്കോഡ്) പോർട്ടബിൾ ആയി തുടരുകയും അനുയോജ്യമായ ഏത് വെർച്വൽ മെഷീനിലും പ്രവർത്തിക്കുകയും ചെയ്യും.
ഉദാഹരണത്തിന്, ജാവയും സ്മോൾടോക്ക് കോഡും ഒരു ഇൻ്റർമീഡിയറ്റ് റെപ്രസന്റേഷൻ പോലെ പ്രവർത്തിക്കുന്ന ബൈറ്റ്കോഡായി സംഭരിക്കുന്നു.
എക്സിക്യൂഷന് മുമ്പ്, ഒരു ജസ്റ്റ്-ഇൻ-ടൈം (ജെഐടി) കംപൈലർ ഈ ബൈറ്റ്കോഡിനെ നിർദ്ദിഷ്ട ഹാർഡ്‌വെയറിനായി ഒപ്റ്റിമൈസ് ചെയ്ത നേറ്റീവ് മെഷീൻ കോഡാക്കി മാറ്റുന്നു, ഇത് ക്രോസ്-പ്ലാറ്റ്ഫോം പോർട്ടബിലിറ്റി നിലനിർത്തിക്കൊണ്ട് കാര്യക്ഷമമായ നിർവ്വഹണത്തിന് അനുവദിക്കുന്നു.
ഒരു പ്രോഗ്രാം ആരംഭിക്കുന്നതിന് മുമ്പ് ഒരു ചെറിയ കാത്തിരിപ്പുണ്ട്, കാരണം അത് കമ്പ്യൂട്ടറിന് മനസ്സിലാകുന്ന രൂപത്തിലേക്ക് പരിവർത്തനം ചെയ്യേണ്ടതുണ്ട്.
ഈ കാത്തിരിപ്പ് പ്രോഗ്രാമിനെ ഒറിജിനൽ കോഡിൽ നിന്ന് നേരിട്ട് വരി വരിയായി വായിക്കുന്നതിനേക്കാൾ 10 മടങ്ങ് വേഗത്തിൽ പ്രവർത്തിപ്പിക്കുന്നു .
അതിൻ്റെ പ്രകടനത്തിലുണ്ടാകുന്ന നേട്ടം കാരണം, ഇന്ന് പല ഭാഷകളും നിർവഹണം നടത്തുന്നതിനായി രണ്ട് ഘട്ടങ്ങളിലായി ഒരു പ്രോഗ്രാം എക്സിക്യൂട്ട് ചെയ്യുന്നു, ആദ്യം സോഴ്സ് കോഡ് ബൈറ്റ്കോഡിലേക്ക് കംപൈൽ ചെയ്യുന്നു, തുടർന്ന് ബൈറ്റ്കോഡ് വെർച്വൽ മെഷീനിലേക്ക് കൈമാറുന്നു.
ജാവ, റാക്കു(Raku), പൈത്തൺ , പിഎച്ച്പി , ടിസിഎൽ(Tcl), മാവ്ക്(mawk), ഫോർത്ത്(Forth) തുടങ്ങിയ നിരവധി ഭാഷകൾക്കായി ബൈറ്റ്കോഡ് അടിസ്ഥാനമാക്കിയുള്ള വെർച്വൽ മെഷീനുകളുണ്ട്.
വ്യത്യസ്‌ത കമ്പ്യൂട്ടറുകളിൽ പ്രോഗ്രാമുകൾ സ്ഥിരമായും വേഗത്തിലും പ്രവർത്തിക്കുന്നുവെന്ന് ഉറപ്പാക്കാൻ മിക്ക ഭാഷകളും ബൈറ്റ്കോഡ് ഉപയോഗിക്കുന്നു.
എന്നിരുന്നാലും, ഫോർത്ത് ബൈറ്റ്കോഡിനെ അധികം ആശ്രയിക്കുന്നില്ല; അതിൻ്റെ വെർച്വൽ മെഷീൻ കൂടുതൽ വഴക്കമുള്ളതും വിശാലമായ നിർദ്ദേശങ്ങൾ കൈകാര്യം ചെയ്യുന്നതുമാണ്.
ഇതിനർത്ഥം ഫോർത്ത് എല്ലാ കമ്പ്യൂട്ടറുകളിലും പ്രോഗ്രാമുകൾ ഒരേപോലെയാക്കുന്നതിലും വ്യത്യസ്‌ത ജോലികൾക്കായി വഴങ്ങുന്നതിലും കൂടുതൽ ശ്രദ്ധ കേന്ദ്രീകരിക്കുന്നു.
പേൾ , റൂബി 1.8 എന്നിവ ബൈറ്റ്കോഡ് ഉപയോഗിക്കുന്നില്ല.
പകരം, ഈ ഭാഷകൾ ഒരു അബ്സ്ട്രാക്റ്റ് സിൻ്റാക്സ് ട്രീ (ഒരു പ്രോഗ്രാമിൻ്റെ ലോജിക്കൽ ഫ്ലോയെയും ഘടകങ്ങളെയും പ്രതിനിധീകരിക്കുന്ന ഒരു ലളിതമായ, ട്രീ പോലെയുള്ള ഘടനയാണ്  അബ്‌സ്‌ട്രാക്റ്റ് സിൻ്റാക്സ് ട്രീ (AST).
ഒരു കമ്പ്യൂട്ടറിന് മനസ്സിലാക്കാനും പ്രോസസ്സ് ചെയ്യാനും എളുപ്പമുള്ള വിധത്തിൽ ഇത് കോഡിനെ ഓപ്പറേഷനുകൾ, എക്സ്പ്രഷനുകൾ, പ്രസ്താവനകൾ എന്നിങ്ങനെയുള്ള ഘടകങ്ങളായി വിഭജിക്കുന്നു.
വൃക്ഷത്തിൻ്റെ ഓരോ "ശാഖയെയും" പോലെ കോഡിൻ്റെ വിവിധ ഭാഗങ്ങൾ പരസ്പരം എങ്ങനെ ബന്ധപ്പെട്ടിരിക്കുന്നുവെന്ന് കാണിക്കുന്നു, ഇത് മൂലം ഒരു പ്രോഗ്രാമിംഗ് ഭാഷയ്ക്ക് കോഡ് ഇന്റർപ്രെട്ട് ചെയ്യുന്നതിനോ കംപൈൽ ചെയ്യുന്നതിനോ ഉള്ള പ്രവർത്തി ലളിതമാക്കുന്നു.
) നേരിട്ട് പ്രോസസ്സ് ചെയ്തുകൊണ്ട് പ്രോഗ്രാമുകൾ പ്രവർത്തിപ്പിക്കുന്നു, അത് അതിൻ്റെ ലോജിക്കൽ ഫ്ലോയെയും ഘടനയെയും പ്രതിനിധീകരിക്കുന്ന യഥാർത്ഥ കോഡിൻ്റെ ഘടനാപരമായ പതിപ്പാണ്.
വി8 , ഡാർട്ട് ( ഗൂഗിളിൻ്റെ പ്രോഗ്രാമിംഗ് ഭാഷ) എന്നിവയുടെ സ്രഷ്‌ടാക്കൾ, വേഗതയേറിയ വെർച്ച്വൽ മെഷീന്റെ പ്രകടനത്തിന് ഇൻ്റർമീഡിയറ്റ് ബൈറ്റ്‌കോഡ് അത്യാവശ്യമല്ലെന്ന് കാണിച്ചുതന്നു.
രണ്ട് സിസ്റ്റങ്ങളും ജസ്റ്റ്-ഇൻ-ടൈം (ജെഐടി) കംപൈലേഷൻ ഉപയോഗിച്ച് മെഷീൻ കോഡിലേക്ക് സോഴ്സ് കോഡ് നേരിട്ട് കംപൈൽ ചെയ്യുന്നു, അങ്ങനെ ബൈറ്റ്കോഡ് ഘട്ടം ഒഴിവാക്കുന്നു.
ഈ സമീപനം മൂലം ഓവർഹെഡ് കുറയ്ക്കുകയും നിർവ്വഹണ(execution) പ്രക്രിയ ലളിതമാക്കുകയും ചെയ്യുന്നു .
ഉദാഹരണങ്ങൾ ആക്ഷൻസ്ക്രിപ്റ്റ് , ഫ്ലാഷ് പ്ലെയർ, എയർ എന്നിവയിൽ പ്രവർത്തിക്കുന്ന ആക്ഷൻസ്ക്രിപ്റ്റ് വെർച്ച്വൽ മെഷീൻ (AVM) വഴി കോഡ് പ്രവർത്തിക്കുന്നു.
ആക്ഷൻസ്ക്രിപ്റ്റ് കോഡ് സാധാരണയായി ഒരു കമ്പൈലർ ഉപയോഗിച്ച് ബൈറ്റ് കോഡ് ഫോർമാറ്റിലേക്ക് മാറ്റപ്പെടുന്നു.
അഡോബ് ഫ്ലാഷ് പ്ലെയർ പ്രൊഫഷണൽ , അഡോബ് ഫ്ലാഷ് ബിൽഡർ, അഡോബ് ഫ്ലെക്സ് എസ്ഡികെ എന്നിവയിൽ ഇതു പ്രവർത്തിക്കുന്ന കമ്പൈലറുകളുടെ ഉദാഹരണങ്ങളാണ്.
അഡോബ് ഫ്ലാഷ് ഒബ്ജക്റ്റുകൾ (Adobe Flash Objects) വെബ്ബ് പേജുകളിൽ ഇന്ററാക്ടീവ് ഉള്ളടക്കം സൃഷ്ടിക്കാൻ ഉപയോഗിക്കുന്ന ഫ്ലാഷ് ഘടകങ്ങൾ ആണ്.
ഇവയിൽ ആന്റിമേഷനുകൾ, വിഡിയോകൾ, ഗെയിമുകൾ, വിവിധ ഇന്ററാക്ടീവ് എലമെന്റ്സ് എന്നിവ ഉൾപ്പെടുന്നു.
അഡോബ് ഫ്ലാഷ് പ്രൊഫഷണൽ, അഡോബ് അനിമേറ്റ് തുടങ്ങിയ സോഫ്റ്റ്‌വെയറുകൾ ഉപയോഗിച്ച് ഇവയെ രൂപകൽപ്പന ചെയ്ത്, ഫ്ലാഷ് പ്ലെയർ വഴി ബ്രൗസറിൽ കാണാവുന്നതാക്കാം.
ബാൻക്സ്റ്റാർ (BANCStar) ആദ്യം ഇന്റർഫേസ് നിർമ്മാണത്തിന് ഉപയോഗിക്കുന്ന ബൈറ്റ്‌കോഡ് ആയിരുന്നു, പിന്നീട് അത് ഒരു പ്രോഗ്രാമിംഗ് ഭാഷയായി വികസിപ്പിക്കപ്പെട്ടു.
ജിയുഐ (ഗ്രാഫിക്കൽ യൂസർ ഇന്റർഫേസ്) സൃഷ്ടിക്കാൻ വേണ്ടി ഇത് സങ്കീർണത കുറച്ച് എളുപ്പത്തിൽ ഉപയോഗിക്കാൻ കഴിയുന്ന ഒരു ഉപകരണമായി മാറി.
ബർക്ലി പാക്കറ്റ് ഫിൽട്ടർ (BPF) ഒരു ടെക്‌നോളജിയാണ്, ഇത് കമ്പ്യൂട്ടറിൽ വരുന്ന നെറ്റ്‌വർക്കിംഗ് ഡാറ്റ പരിശോധിക്കാൻ സഹായിക്കുന്നു.
ലിനക്സ് സിസ്റ്റത്തിൽ ഇത് ഡാറ്റയോ ട്രാഫിക്കോ ഫിൽട്ടർ ചെയ്യാനും നല്ല രീതിയിൽ കൈകാര്യം ചെയ്യാനും ഉപയോഗപ്പെടുന്നു.